תוכנות מחשב יכולות כיום לחשב ולמדוד את האינטליגנציה שלנו, את לחץ הדם שלנו, את קצב לבנו, אך האם הן יכולות לחזות את עתידנו? המהפכה הדיגיטלית פתחה בפנינו אפשרויות חדשות: כמעט כל דבר שאנו עושים נרשם ומאוחסן. בשנת 2013 בלבד הפקנו נתונים יותר מאשר בכל ההיסטוריה של האנושות: כמעט ארבעה וחצי מיליארד טרה. האם העקבות הדיגיטליים שלנו באמת מייצגים את מי שאנחנו? ואם כך – אולי ניתן לחזות את העתיד. יוצרי הסרט התנדבו להיות תחת מעקב מצולם באמצעות משקפי גוגל גלאס ופלאפונים המנוטרים 24 שעות ביממה. האם המומחים יצליחו לנבא את התנהגותם העתידית? וכיצד משתמשים כבר היום בטכנולוגיות חיזוי לאיתור פשעים העתידים להתרחש? על כל זאת ועוד הסרט מנסה לענות, תוך התייחסות לצפוי לנו כשעתידנו הופך לניתן לחיזוי. גרמניה, 2015.
קארי ראסל ומת'יו ריס שבים לעונה רביעית של "האמריקנים". ספוילר - העונה החדשה מתחילה מהמקום בו הסתיימה העונה הקודמת, בשנת 1983, מיד לאחר הכרזתו של רונלד רייגן כי ברית המועצות הינה 'אימפריית רשע' שיש להביא לקיצה. בפתיחת העונה, אליזבת' ופיליפ נאלצים להתמודד עם מה שצפוי לקרות כשה-FBI יגלו שגלן, טכנאי המחשבים שחשוד בהעברת מידע לסובייטים 'התאבד'. הם צריכים לפתור את הבעיה שנוצרה כשפייג' גילתה לכומר טים שהוריה הם מרגלים רוסיים, ועם משימה גדולה שקיבלו מהמפעיל שלהם, הקשורה בנשק ביולוגי מסוכן. הסכנה לחייהם גוברת, כעת כשפייג' מודעת לזהותם האמיתית, מסבכת את מערכות היחסים ומגבירה את הרגישיות אצל כולם. כעת, המשפחה עוסקת בעיקר בהישרדות – פיליפ זונח את כמיהתו לאימוץ התרבות האמריקנית והפסקת הריגול, וכעת עסוק בעיקר בלדאוג לבצע את משימותיו על הצד הטוב ביותר כדי שכולם ישרדו, וגם אליזבת' עסוקה בשמירה על שלמות משפחתה ביחד, ובחיים.